Candith Mashego-Dlamini

Kwati Candith Mashego-Dlamini (o o tshotsweng ka Firikgong a rogwa ngwaga wa 1960) ke mopolotiki wa kwa Aforika Borwa go tswa kwa Mpumalanga. O berekile e le mothusa tona wa mafatshe a sele go tswa ka Motsheganong 2019 go fitlhelela Seetebosigo 2024, o berekile gape e le mothusa tona wa tlhabololo magae le ditsha go tswa ka 2014 go tsena 2019.

Ke morutabana ka tiro, Mashego-Dlamini e ne e le leloko la khansele ya kgaolo ya Mpumalanga go tswa ka 1994 go tsena 2014 a bereka mo maemong a a farologanneg kwa khanseleng eo. O ne a tlhophilwe go nna mopalamente ka 2014 a tlhomiwa mothusa tona ke tautona Jacob Zuma. Motlhatlhami wa ga Zuma, tautona Cyril Ramaphosa, o ne a mo tlhoma mo maemong a a mo go one gompieno morago ga ditlhopho tsa 2019.

Mashego-Dlamini ke leloko la African National Congress (ANC), pele e ne e le motho o berekang mo ofising kwa lekgotleng la bomme ba ANC kwa Mpumalanga. Go stwa ka 2017 go tsena 2022, o ne a tlhophiwa go nna leloko la komiti ya ANC.

 Botshelo jwa a le mmotlana le pereko 
Mashego-Dlamini o tshotswe ka Firikgong a rogwa ngwaga wa 1960 kwa masimong a Hazyview kwa e neng e le Transvaal botlhaba pele."Candith Mashego-Dlamini". People's Assembly. Retrieved 28 November 2025 Morago ga go aloga ka matric kwa Mashadza High School, e ne e le morutabana wa nakwana kwa Mganduzweni High School ka dingwaga tsa 1980 go tsena 1981. O ne a ya go feleletsa dithuto tsa gagwe tsa diploma, le degree moragonyana kwa University of South Africa.

Fa a ruta, o ne a le matlhagatlhaga mo makgotlheng a a kgatlhanong le puso ya tlhaolele a akaretsa la Federation of Souith African Women, le lekgotla la barutabana, le le tsileng pele ga la South African Democratic Teachers Únion."Candith Mashego-Dlamini, Ms". South African Government. Retrieved 28 November 2025 O ne a na le seabe mo African National Congress (ANC) ka nako ya dipuisano tsa go fedisa puso ya tlhaolele, a nna leloko la lekgotla la banana ba ANC, morago a nna leloko la komiti kgolo kwa Transvaal Botlhaba. O ne a simolola gape tiro ya dingwaga di le lesome e le motshwara madi wa lekalana la Transvaal Botlhaba la lekgotla la bomme ba ANC.

 Puso ya kgaolo 
Ka nako ya ditlhopho tsa ntlha kwa Aforika Borwa morago ga puso ya tlhaolelel ka 1994, Mashego-Dlamini o ne a tlhophiwa go emela ANC kwa Mpumalanga, kwa a berekileng dingwaga di le masome mabedi. O berekile gape e le leloko la khansele ya Mpumalanga ka nako eo, pele e le Mokhanselara wa botsogo le dikgang tsa bong ka fa tlase ga ga moeteledipele Mathews Phosa le ele mokhanselara wa temothuo, tshomarelo tikologo ka fa tlase ga ga moeteledipele Ndaweni Mahlangu."Ms Kwati Candith Mashego-Dlamini". Department of International Relations and Cooperation. Retrieved 28 November 2025

O ne a nna mo lekgotleng la bomme ba ANC ka nako e"Women's League rebels get a lashing from the regions". The Mail & Guardian. 24 February 1995. Retrieved 28 November 2025, le gareng ga dingwaga tsa 1999 go tsena 2002, o berekile mo komiting ya ANC e le leloko la tlaleletso."51st National Conference: Report of the Secretary General". African National Congress. 16 December 2002. Retrieved 28 November 2025 Go nna leloko la tlaleletso go ne go sala morago bokopano jwa ANC jwa masome a matlhano ka 1997, kwa lekalana la ANC la Mpumalanga le neng le reteletswe  ke go iteka go sireletsa go tlhophiwa ga gagwe ka tlhamalalo go tsena mo komiting."Mpumalanga ANC punts Phosa for deputy president". The Mail & Guardian. 29 July 1997. Retrieved 28 November 2025 O ne a bonwa gape a na le kgonagalo ya go fenya Mahlangu e le modulasetilo wa ANC wa kgaolo ka 2022,"Scramble for Mpumalanga posts". The Mail & Guardian. 22 March 2002. Retrieved 28 November 2025 le ntswa maemo ao a ne a ya kwa go Fish Mahlalela.

Ka fa tlase ga ga moeteledipele Thabang Makwetla, o a neng a laola Mpumalanga go tswa ka 2004 go tsena 2009, Mashego-Dlamini o ne a le mo maemong a mabedi:o ne a thapilwe e le mokhanselara wa pereko ka 2004"Mpuma premier promises service". News24. 3 May 2004. Retrieved 28 November 2205, mme a nna mokhanselara wa selegae le matlo mo tswakanyong ya 2007."T Makwetla on Cabinet reshuffle". South African Government. 13 February 2007. Retrieved 28 November 2025 Fa a bereka emo ofising ya selegae le matlo, ka Phatwe 2008, o ne a emela ditlhopho tsa mothusa modulasetilo wa kgaolo ya lekalana la ANC la Mpumalanga, mme o ne a fenngwa ke Charles Makola; go nna ntlhopheng ga ga Makola go ne go enngwe nokeng ke David Mabuza, o a neng a nna modulasetilo wa kgaolo kwa bokopanong joo"Mabuza defeats Chiwayo to become ANC boss". Sowetan. 18 August 2008. Retrieved 28 November 2025. Mashego-Dlamini e ne e le moema nokeng wa ga moeteledipele Makwetla le tautona wa pele wa ANC Thabo Mbeki."ANC's premier A-list". The Mail & Guardian. 28 November 2008. Retrieved 28 November 2025

Mabuza o ne a nna moeteledipele wa Mpumalanga morago ga ditlhopho tsa 2009, Mashego-Dlamini o ne a santse a bonwa e le matshosetsi mo go ene,"Zuma's premiers". Sunday Times. 3 May 2009. Retrieved 28 November 2025 o ne a seka a thapiwa go ya khanseleng. Le fa go nste jalo, o ne a nna leloko ka Ngwanatsele 2010, fa Mabuza a mo tlhopha go nna mokhanselara wa temothuo, tlhabololo magae le tlhokomelo ya ditsha."Mpumalanga reshuffle: More heads roll". Sunday Times. 4 November 2010. Retrieved 28 November 2025"Mpuma reshuffle to boost service delivery: Premier". South African Government News Agency. 4 November 2010. Retrieved 28 November 2025 Mo tswakanyong e nngwe ya matona ka Phukwi 2013, o ne a nna mokhanselara wa botsogo, le tlhabololo magae, maemo a a nnileng mo go one go fitlhelela ka ditlhopho tse di latelang tsa 2014.

 Puso ya lefatshe 

 Tlhabololo magae le ditsha: 2014 go tsena 2019 
Mo ditlhophong tsa 2014, Mashego-Dlamini o ne a tlhophiwa go emela bopalamente, o ne a tlhophiwa, a le mo maemong a masome matlhano le borobabobedi jwa lenaane la ANC. Morago ga ditlhopho, tautona Jacob Zuma o ne a mo tlhopha go nna mothusa tona wa tlhabololo magae, le ditsha. E ne e le mongwe wa bo mothusa tona mo maemong ao, o mongwe e le Mcebisi Skwatsha.Hogg, Alec (25 May 2014). "Full List of Jacob Zuma's 2014 cabinet – all the Ministers and Deputies". BizNews. Retrieved 28 November 2025

Ka nako eo, kwa bokopanong jwa ANC jwa masome a matlhano le bone, ka Morule 2017, Mashego-Dlamini o ne a tlhophiwa ka tlhamalalo mo komiting e le lantlha. O ne a  tlhophiwa a le mo maemong a masome a robabobedi mo bathong ba le masome a robabobedi ba ba neng ba tlhophilwe go ya ka dipalo tsa ditalama."The full list of ANC NEC members". EWN. 21 December 2017. Retrieved 28 November 2025

 Botsalano jwa mafatshe a sele le tirisanommogo: 2019 go tsena 2024 
Pele ga ditlhopho tsa 2019, Mashego-Dlamini o ne a tlhophiwa gape mo palamenteng a tlhomiwa mothusa tona gape: tautona Cyril Ramaphosa o ne a mo fa maemo a mothusa tona wa mafatshe a sele le tirisanommogo, a bereka ka fa tlase ga ga tona Naledi Pandoor, a tlhakanetse maemo ao le Alvin Botes.Nicolson, Greg (29 May 2019). "Ramaphosa cuts Cabinet from 36 to 28 ministers, half of whom are women". Daily Maverick. Retrieved 28 November 2025 Mo maemong ao, ka nako ya ngangisano ya palamente ya Mopitlo 2022 ka go tlhasela Ukraine ga lefatshe la Russia, Mashego-Dlamini o ne a gwetlha ma Aforika Borwa otlhe go sa tseye matlhakore mo ntweng ya Russia le Ukraine, ka se se le kgatlhanong le se ba se emetseng."South Africans should not 'take sides' in Ukraine invasion, DIRCO tells parliament". The Mail & Guardian. 16 March 2022. Retrieved 28 November 2025

Setlha sa gagwe sa dingwaga tse tlhano mo komiting ya ANC se ne sa fela ka Morule 2022, o ne a seka a tlhophiwa gape kwa bokopanong jwa masome a matlhano le botlhano."Cabinet reshuffle imminent after more than a dozen ministers, deputies fail to make NEC cut". Sunday Times. 21 December 2022. Retrieved 28 November 2025Mahlati, Zintle (4 January 2023). "'There is no crisis': Mbalula insists government 'functioning', but presses Ramaphosa for Cabinet shakeup". News24. Retrieved 28 November 2025

O ne a seka a tlhophiwa gape le kwa palamenteng ya Aforika Borwa morago ga ditlhopho tsa lefatshe tsa 2024."All Members". Parliament of South Africa. Retrieved 28 November 2025

 Botshelo jwa gagwe 
O nyetswe ke Noah Dlamini, o e leng mong wa kompone ya tshireletso e e ikemetseng kwa Mpumalanga."Victim claims he was kidnapped because of Facebook pic". News24. 25 April 2014. Retrieved 28 November 2025

 Metswedi